text: [{"text_idx": "#000000", "text": "Gle\u00f0a okkum til ny\u0301ggju h\u00f8lini"}, {"text_idx": "#000001", "text": "\u2018-Um a\u0301rsskifti\u00f0 keypti Bla\u0301i Krossur, F\u00f8roya, ein bygning, sum er i\u0301 trimum h\u00e6ddum og er go\u0301\u00f0ar 800 fermetrar sto\u0301rur og stendur mitt i\u0301 Runavi\u0301k. Nu\u0301 eru vit i\u0301 holt vi\u00f0 at innr\u00e6tta hann til okkara bru\u0301k. I\u0301 mi\u00f0h\u00e6ddini vera endurny\u0301tsluhandlarnir. I\u0301 nor\u00f0ara enda vera kl\u00e6\u00f0ini og i\u0301 sunnara endyrny\u0301tslan av m\u00f8blum og \u00f8\u00f0rum lutum. Ein partur av loftinum fer at hoyra uppi\u0301 endurny\u0301tsluhandilin, me\u00f0an hin ver\u00f0ur til skiljing av kl\u00e6\u00f0um, fundarh\u00f8li, vi\u00f0taliru\u0301m til b\u00f8rn og avvarandi teira, skrivstovur og anna\u00f0-\nTa\u00f0 sigur Dakko Petersen, a\u00f0alskrivari, hja\u0301 Bla\u0301a Krossi, F\u00f8roya."}, {"text_idx": "#000002", "text": "-Vit hava leiga\u00f0 fy\u0301ra ymisk h\u00f8lir i\u0301 Runavi\u0301k; men fara nu\u0301 at hu\u0301sast i\u0301 einum. Ta\u00f0 ver\u00f0ur gott, mennandi og einfaldari. Eitt h\u00f8li, sum er omanu\u0301r bygninginum, er sett i\u0301 stand og ver\u00f0ur innr\u00e6tta\u00f0 sum eitt verksta\u00f0. Har kunnu menn til d\u00f8mis, seta m\u00f8blar i\u0301 stand, ma\u0301la og gera anna\u00f0 vi\u00f0li\u0301kahaldsarbei\u00f0i, a\u0301\u00f0renn lutirnir ver\u00f0a til s\u00f8lu. M\u00f8blarnir koma inn i\u0301 kjallaran, sum eisini ver\u00f0ur m\u00f8bilgoymsla. So ver\u00f0a teir bornir uppa\u0301 so hv\u00f8rt, pla\u0301ss ver\u00f0ur fyri teimum, sigur hann."}, {"text_idx": "#000003", "text": "-Arbei\u00f0i\u00f0, sum hevur veri\u00f0 gj\u00f8rt i\u0301 Runavi\u0301k si\u0301\u00f0stu mongu a\u0301rini, fer at halda fram. Harafturat vo\u0301na vit nu\u0301 at kunna fa\u0301a skapt eitt umhv\u00f8rvi, har menn kunna hittast til ein kaffimun og eisini fa\u0301a m\u00f8guleikar til at taka eina hond i\u0301 t.d. vi\u00f0li\u0301kahald av m\u00f8blum og \u00f8\u00f0rum.\nA\u0301 loftinum, har kl\u00e6\u00f0ini fara at ver\u00f0a skild, vo\u0301na vit eisini at fa\u0301a skapt eitt umhv\u00f8rvi, so kvinnur kunnu koma inn og fa\u0301a ein kaffimunn, skilja kl\u00e6\u00f0ir og anna\u00f0. Vit hava kvinnur, sum seta kl\u00e6\u00f0ir i\u0301 stand heima, og ta\u00f0 eru vit eisini takksom fyri, sigur Dakko."}, {"text_idx": "#000004", "text": "-Meginparturin av teimum umlei\u00f0 300 sja\u0301lvbodnu starvsfo\u0301lkunum hja\u0301 Bla\u0301a Krossi, F\u00f8roya, eru eldri fo\u0301lk. Tey gera eitt sera sto\u0301rt og meiningsfylt arbei\u00f0i fyri Bla\u0301a Kross, sum vit eru sera, sera takksom fyri. Ti\u0301 r\u00e6\u00f0ur eisini um, at trivna\u00f0ur, hugni og kenslan av at gera ein meiningsfyltan gerning, er i\u0301 ha\u0301s\u00e6ti. Vit gle\u00f0a okkum til vit fa\u0301a opna\u00f0 ny\u0301ggju h\u00f8lini i\u0301 Runavi\u0301k, men mugu bi\u0301\u00f0a til Koronan hevur mist taki\u00f0, sigur hann."}, {"text_idx": "#000005", "text": "-Vit kundu keypa hendan bygningin, ti\u0301 vit seldu ein bygning i\u0301 Havn. Harafturat hevur Betri Stu\u00f0ulsgrunnur, stu\u00f0la\u00f0 Bla\u0301a Krossi vi\u00f0 700.000 kro\u0301num, og vit hava fingi\u00f0 500.000 kr. i\u0301 privatum stu\u00f0uli her i\u0301 \u00f8kinum. Nu\u0301 kunnu vit hu\u0301sast i\u0301 egnum go\u0301\u00f0um h\u00f8lum fyri minni upph\u00e6dd enn vit rinda\u00f0u i\u0301 leigu frammanundan. So vit i\u0301 Bla\u0301a Krossi eru sera takksum fyri t\u00e6r mongu hendur, sum hja\u0301lpa til og teir mongu stu\u00f0larnir, sum bera fi\u0301ggjarliga.\nA\u00f0alma\u0301li\u00f0 vi\u00f0 \u00f8llum arbei\u00f0inum, er ju\u0301 at upply\u0301sa og fyribyrgja ru\u0301sdrekka og ru\u0301si,- og ta\u00f0 serliga millum b\u00f8rn og ung, men eisini millum vaksin. Harafturat hja\u0301lpa vit teimum, sum fullu fyri ru\u0301sdrekka og ru\u0301si og avvarandi teirra, sigur Dakko Petersen, at enda."}, {"text_idx": "#000008", "text": "I\u0301 heyst bjo\u0301\u00f0ar Ti\u0301tt Ru\u0301m eitt tilbo\u00f0 til foreldur, sum eru i\u0301 barsil vi\u00f0 pinkub\u00f8rnum. Talan er um o\u0301keypis bo\u0301lk t..."}, {"text_idx": "#000011", "text": "Vit ny\u0301ta cookies a\u0301 okkara si\u0301\u00f0u.\nTu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000012", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000013", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000014", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000015", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000016", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}]